IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Konna tfal xi darba , bi ġlekk maroon u qalziet iswed . Konna ngħixu l- mument u , iva , nista' ngħid li konna nistennew il- Ġimgħa filgħaxija mit- Tnejn filgħodu . Kien hemm min minna kien imqareb , min kien inqas imqareb , min ma kien imqareb assolutament xejn . Ma nafx l- għala kont nagħmel parti mill- ewwel grupp . Kien iż- żmien ta' l- ewwel sigarett , l- ewwel bewsa ' bħal tal- films ' , l- ewwel ħarba mid- dar lejn imkejjen ipprojbiti , l- ewwel sett ta' gideb irfinut , l- ewwel vjaġġi adoloxxenti . Imbagħad indunajna , jum fost l- oħrajn fix- xahar ta' Mejju , li kien għadda ż- żmien u kellna ninfirdu . Imma xorta ma tajniex wisq kas , għax konna xorta għadna tfal u quddiemna kienu għadhom ġejjin jiem sbieħ . Imbagħad intlifna . Ximindaqqiet xi laqgħa b' kumbinazzjoni : Triq ir- Repubblika , fuq tal- linja forsi , Paceville ( min minna kien ta' dik il- qatgħa ) . . . dejjem , jew kważi , b' kumbinazzjoni . U bdejna niġbru l- biċċiet informazzjoni li kienu jaslu minn hemm u minn hawn : it- tali dentist , it- tali mar jistudja barra u l- ieħor - tiftakru ? - ibaħħar fl- aktar ibħra fondi . Jew inkella : it- tali ġieli narah fuq it- televixin jew naqra dwaru fuq il- gazzetta , u l- ieħor - dak li dejjem kien ikun miegħu - siefer ukoll dak . Tlieta u għoxrin sena wara rġajna għamilna appuntament : min ġie bil- mixi , min bil- karozza u min kellu jirkeb ajruplan . Ħarisna lejn xulxin : ix- xagħar abjad , l- irjus għerja , l- uċuħ imkemmxa u l- ftit oħrajn li ma kibrux . U ħadna b' id xulxin u forsi tgħannaqna wkoll u taptapna fuq id- dahar u tbissimna ħafna u kemmixna għajnejna sakemm għarafna 'l dak u 'l ieħor u ppressajna l- memorja biex niftakru l- isem u l- kunjom . U staqsejna l- mistoqsija l- aktar ovvja wara ħafna u ħafna snin . U stagħġibna illi qrobna jew anki qbiżna l- koranta . U tkellimna fuq it- tfal : dawk tal- bieraħ , dawk tal- lum . U ħarisna f' daqqa waħda lejn l- arloġġ u indunajna - għal darb ' oħra - illi reġa' sar il- ħin . Fl- era diġitali ma naqsux ir- ritratti li tarahom dak il- ħin stess . Imbagħad , ħeqq imbagħad l- istess ritwal tas- soltu : ħadna b' id xulxin u tgħannaqna wkollu taptapna fuq id- dahar u tbissimna u għemiżna u għidna lil xulxin li tlieta u għoxrin sena huma wisq ( inkunu wasalna biex noħorġu bil- pensjoni ! ) u allura m' hemmx għalfejn nistennew daqshekk fit- tul . Sentejn oħra , l- anniversarju tal- fidda , u forsi anki sena oħra , għaliex le ? , darba f' sena minn ta' l- inqas . U sbaħna l- għada , u bqajna , forsi , niftakru ftit . Imma s' għada jkun għadda kollox u pitgħada ssir id- difna tal- memorja . Ħa nħallikom Ħa nħallikom . Fl- aħħar u mejjet biex nerġa' narah wara li l- ewwel kopja għosfrot għand xiħadd . Is- Sibt filgħaxija u f' moħħi għadhom iduru l- uċuħ mezz ' eta' tal- bieraħ . Minħabba fihom ma rnexxilix niltaqa' ma' Pierre għalkemm rajtu ftit il- Ħamis . Pierre reġa' ġabha , għalkemm ftit seta' kien hemm li ma stennewhiex . Awguri , Pierre , imma issa tassew se jkolli nitlaq . Bloggata oħra ta' imtellgħa istja ! ! re unions ta sant agata ! ! ! kultnt niftakar f dak il post u taqbadni nostalġija tremenda . Nhares il quddiem u nittama li ssir xi ri unjoni tas snin ta meta kont immur hemm ! messni ħallejtlek kumment aktar kieni jien hux ? ovvja li xtaqt kont hemm . forsi darb ' oħra . Jien u Nikol , ftit wara l- funeral ta' missieri , 1/5/2007